《送陆畅归湖州因凭题》
唐代·孟郊

淼淼霅寺前，白蘋多清风。昔游诗会满，今游诗会空。

孤吟玉凄诗，远思景蒙笼。杼山塼塔禅，竟陵广宵翁。

饶彼草木声，髣髴闻馀聪。因君寄数句，遍为书其丛。

追吟当时说，来者实不穷。江调难再得，京尘徒满躬。

送君溪鸳鸯，彩色双飞东。东多高静乡，芳宅冬亦崇。

手自撷甘旨，供养欢冲融。待我遂前心，收拾使有终。

不然洛岸亭，归死为大同。

作者简介：孟郊，(751～814)，唐代诗人。字东野。汉族，湖州武康（今浙江德清）人，祖籍平昌（今山东临邑东北），先世居洛阳（今属河南）。唐代著名诗人。现存诗歌500多首，以短篇的五言古诗最多，代表作有《游子吟》。有“诗囚”之称，又与贾岛齐名，人称“郊寒岛瘦”。元和九年，在阌乡(今河南灵宝)因病去世。张籍私谥为贞曜先生。